Vita:Gilbert du Motier de La Fayette

message: Elbizonytalanodtam, ezért a szerkesztésemet visszavontam, de jelzem, hogy biztosan problémás ez a félmondat a lap 2021. március 23-i állapotán: "Lajos Fülöp nem bízott a köztársasági érzelmű La Fayette-ben..."
Korábban másról sem volt szó, mint hogy La Fayette alkotmányos monarchiát akart, emiatt menekült el a jakobinusok elől egészen a Habsburgok olmützi börtönébe, és emiatt nem tért vissza a (köztársasági államformájú) Direktórium idején sem. Ezek után kommentár nélkül odabökni, hogy La Fayette "köztársasági érzelmű" - biztosan rossz. De mi történt? Az alábbi alternatívákat látom:
1. A "köztársasági érzelem" egy gyanúsítás volt Lajos Fülöp részéről, hiszen La Fayette amerikai (köztársasági) kapcsolatai közismertek voltak.
2. La Fayette kétségbe vonhatta Lajos Fülöp alkotmányosságát, hiszen egy forradalomban lett király.
3. La Fayette idős korára tényleg radikalizálódott, és köztársaságpárti lett.
Nü? A visszavont szerkesztésemben az 1.-re szavaztam, és szubjektíve továbbra is ez tűnik legvalószínűbbnek, de végülis a másik kettő sem lehetetlen, forrás kellene. Hozzá tud valaki szólni?– Csomorkány vita 2021. március 23., 15:58 (CET)
Megkerestem és elolvastam az ide vonatkozó részeket a Lafayette et la Révolution de 1830 c. könyvben, melyet B. Sarrans írt, s aki Lafayette fiatal szárnysegédje volt 1830. december 26-ig, tehát fül- és szemtanú. 
Lafayette ellenezte, hogy rögtön királlyá kiáltsák ki Lajos Fülöpöt a támogatói. A népnek garanciákat kell adni, és ezek a garanciák legyenek a hatalomátadás feltételei. A küldötteknek kell tudniuk, hogy palotaforradalmat vagy nemzeti alkotmány akarnak. Azt is többször kijelentette, hogy ideiglenes kormányt kell kijelölni az első nemzetgyűlés megnyitásáig, az alkotmányozó nemzetgyűlés előírását követve, és hogy a nép döntse el, hogy milyen kormányt és milyen dinasztiát akar, feltéve ha a monarchikus rendszer mellett dönt. Azt is ellenezte, hogy Lajos-Fülöp felvegye az V. Fülöp uralkodói nevet. – Tulipanos vita 2021. március 23., 16:20 (CET)
replies: text: Köszi, ezek szerint nagyjából a 2. alternatívám stimmel. Most közzétettem egy szerkesztést, amiben az egész témát elhallgattam (nézd meg), de szerintem méltó és igazságos, hogy átfogalmazd és rendbetedd, ha már így utánanéztél. Csomorkány vita 2021. március 23., 17:07 (CET)
thread_title:  La Fayette, a köztársaságpárti? 

message: *Étienne Taillemite francia történész, a Francia Levéltárak Szövetségének volt elnöke  ezt írja alulról a második bekezdésben:
politikai  és gazdasági kérdésekben alapvetően liberális volt (fondamentalement liberal en politique comme en économie....
alulról a 4. bekezdésben: ...  Chateaubriand szerint köztársaságról „álmodozott” (...cette république dont, selon le mot de Chateaubriand, il « rêvassait »)''
* Az herodote.net történelmi témákkal foglalkozó oldal La Fayette-et liberálisnak nevezi
*La Fayette liberális beállítottságú arisztokrata– Tulipanos vita 2021. március 24., 17:06 (CET)
*:Azért Chateaubriand az ellensége volt, nem? Az életrajza alapján nekem nem tűnik köztársaságpártinak, legföljebb Lajos Fülöp legitimitását vonhatta kétségbe. Az, hogy liberális volt, nem kérdés, de a liberálisok az alkotmányos monarchiát legitim államformának tartják, a "köztársaság" max. egy szintén legitim alternatíva számukra.   Csomorkány vita 2021. március 24., 20:07 (CET)
*::Bocs, elírtam a nickedet, de rád is hivatkozva tettem be az itteni csevegés összefoglalóját, nézd meg, hogy jó-e, és azt hiszem, lezárhatjuk: jobb lett a szócikk. Köszi a segítséget. Csomorkány vita 2021. március 25., 11:21 (CET)
thread_title: La Fayette, a liberális